ນັກແລ່ນ ເອທິໂອເປຍ Lelisa Desisa ຊະນະເລີດ ແລ່ນມາຣາທອນ ທີ່ບອສຕັນ
ທ້າວ Lelisa Desisa ແຫ່ງເອທິໂອເປຍ ໄດ້ຄວ້າເອົາ ໄຊຊະນະອີກນຶ່ງ ເປັນເທື່ອທີສອງ ຫລັງຈາກໄດ້ຊະນະ ແລ່ນມາຣາທອນ ທີ່ນະຄອນບອສຕັນ ເມືອງສອງປີກ່ອນ.
ນັກແລ່ນເອທິໂອເປຍ ທ້າວ Lelisa Desisa ບັດນີ້ ໄດ້ຄວ້າ ເອົາຕຳແໜ່ງຊະນະເລີດ ການແລ່ນມາຣາທອນນະຄອນ ບອສຕັນເຖິງສອງຄັ້ງມາຄອງ ຫລັງຈາກ ໄດ້ຊະນະການແຂ່ງ ຂັນແລ່ນມາຣາທອນຄັ້ງທີ 119 ໃນວັນຈັນວານນີ້ ພາຍໃຕ້ ສະພາບດິນຟ້າອາກາດທີ່ມີທັງລົມແລະຝົນຕົກ ຢູ່ລັດ Massachusetts ທາງພາກຕາເວັນອອກສຽງເໝືອ ຂອງ ສະຫະລັດອາເມຣິກາ ໃນການແລ່ນໄລຍະ 42 ກິໂລແມດນັ້ນທ້າວ Desisa ໄດ້ ໃຊ້ເວລາ 2 ຊົ່ວໂມງ 9 ນາທີ ແລະ 17 ວິນາທີ ນັ້ນແມ່ນ 31 ວິນາທີ ໄວກ່ອນເພື່ອນຈາກປະເທດດຽວກັນຂອງຜູ້ກ່ຽວ ທີ່ ໄດ້ຊະນະທີ່ສອງ ຄືທ້າວ Yemane Adhane ທີ່ໃຊ້ ເວລາ 2 ຊົ່ວໂມງ 09 ນາທີກັບ 48 ວິນາທີ ສ່ວນຜູ້ຊະນະທີ 3 ກໍ ໄດ້ແກ່ ທ້າວ Wilson Chebet ຈາກປະເທດ Kenya ທີ່ ໃຊ້ເວລາ 1 ນາທີ ກັບ 5 ວິນາທີ ນຳຫລັງທ້າວ Desisa ໄຊຊະນະ ຂອງທ້າວ Desisa ໃນການແລ່ນມາຣາທອນ ອີກ ຄັ້ງນຶ່ງ ທີ່ນະຄອນ Boston ແມ່ນເມື່ອສອງປີກ່ອນ ເວລາລະ ເບີດສອງລູກແຕກໄດ້ແຕກຂຶ້ນ ຢູ່ບໍລິ ເວນເສັ້ນໄຊ ປະ ມານ ສອງຊົ່ວໂມງຫລັງຈາກທີ່ລາວໄດ້ຊະນະ ແຕ່ຍັງມີນັກແລ່ນ ຫລາຍກວ່າ 5,700 ຄົນທີ່ຍັງບໍ່ທັນໄດ້ເສັດສີ້ນການແຂ່ງຂັນ ເທື່ອ ການໂຈມຕີ ກໍ່ການຮ້າຍດັ່ງກ່າວໄດ້ເຮັດໃຫ້ມີຜູ້ໄປ ເບິ່ງເສຍຊີວິດສາມຄົນ ແລະໄດ້ຮັບບາດເຈັບ 250 ຄົນ ທ້າວ Desisa ໄດ້ມອບຫລຽນຊະນະເລີດໃນການແຂ່ງຂັນຂອງລາວປີນັ້ນ ໃຫ້ແກ່ນະຄອນ Boston ເພື່ອໄວ້ອາໄລແກ່ບັນດາຜູ້ເຄາະຮ້າຍ ໃນວັນຈັນວານນີ້ ລາວໄດ້ຮັບພວງມະໄລໃບໝາກ olive ຕາມເປັນປະເພນີ ພ້ອມດ້ວຍເງິນລາງ ວັນ 150,000 ໂດລາ ແລະຫລຽນຊະນະເລີດ ຫລັງຈາກຮັບໄຊຊະນະແລ້ວ ນັກແລ່ນເອທິໂອເປຍຄົນນີ້ ກ່າວວ່າ “ຫລຽນນີ້ ຂ້າພະເຈົ້າຄິດວ່າ ເປັນຂອງຂ້າພະເຈົ້າ ”